Az október 22–31. között zajló országos népszámlálást megelőzően május 7–16. között országszerte felmérési főpróbát tart az Országos Statisztikai Hivatal, melynek célja a népszámlálási rendszer hatékonyságának növelése.
A próbanépszámlálást minden megyében megtartják: a megyeszékhelyeken három övezetben, illetve két vidéki településen. Csíkszeredában az alábbi utcák lakóit keresik fel az említett időszakban a kérdezőbiztosok:
-	Szív utca 7–9. szám között
-	Fenyő utca 5–7. szám között
-	Hollók utca 1–57. szám között
A népszámlálóbiztosok (recenzorok) egységes igazolvánnyal rendelkeznek, amelyen fel van tüntetve az illető személy neve és személyi adatai. Egy lakásban egyetlen recenzor veszi fel az adatokat, kizárólag a megkérdezettek nyilatkozata alapján.
A kérdezőbiztosok fogadása állampolgári és jogi kötelezettség, az adatokat minden esetben bizalmasan kezelik, és csak statisztikai célokra használják fel.